Nemanja Šarović
Nemanja Šarović (28. decembar 1974. u Beogradu) je srpski političar i bivši zamenik predsednika Srpske radikalne stranke.

Biografija 
Nemanja Šarović je rođen 1974. godine u Beogradu od oca Blaža i majke Vere (devojačko Đurić). Poreklom su iz Hercegovine.

Završio je Prvu beogradsku gimnaziju i diplomirao na Pravnom fakultetu u Beogradu. 

Tokom 2004. godine izabran je za člana Predsedničkog kolegijuma i Centralne otadžbinske uprave Srpske radikalne stranke. 

Bio je predsednik Gradskog odbora Srpske radikalne stranke u Beogradu od 2004. godine, i šef odborničke grupe u lokalnom parlamentu od 2008. godine.

U periodu od 2007-2008. godine bio je narodni poslanik u Narodnoj Skupštini Republike Srbije izabran na listi Srpska radikalna stranka – Dr Vojislav Šešelj.

Zanimljivosti 
Pre bavljenja politikom radio je u jednoj poznatoj beogradskoj advokatskoj kancelariji, i tri godine u Prvom opštinskom sudu.

Da je SRS preuzela vlast u Beogradu nakon izbora 2008. godine, Nemanja Šarović bi bio izabran za gradskog menadžera, jer je tako bilo predviđeno koalicionim sporazumom između SRS–DSS-SPS.

Bio je kandidat za generalnog sekretara SRS nakon odlaska Aleksandra Vučića sa te funkcije, ali on nije izabran na to mesto već Elena Božić-Talijan.

Nemanja Šarović je pominjan u medijima 2005. godine, kako je u Skupštini naplaćivao putne troškove za putovanje u Vranje, gde je i formalno stanovao, a pre toga je živeo u Beogradu, kao i tokom predizborne kampanje kada je u januaru 2008. godine povređen od strane nepoznate osobe, ispred restorana „MekDonalds“, udarcima kroz prozor automobila . Svedočio je tada da ga je udarila demokratska pesnica, jer je srpski patriota.

Spadao je u modernističku i reformsku struju unutar Srpske radikalne stranke, dok je pre rascepa važio za pripadnika tvrdog pročetničkog šešeljevskog jezgra. Nakon što je nekoliko godina unutar stranke iznosio primedbe na rad i funkcionisanje stranke i nije bilo razumevanja za njegove kritike, napustio je stranku u julu 2020.

Bio je oženjen 24. septembra 2011. narodnom poslanicom Aleksandrom Ilić iz Nove Srbije.

Izvori

Vidi još 
 Srpska radikalna stranka

Spoljašnje veze 

 Nemanja Šarović, na sajtu Narodne skupštine Republike Srbije
 Zvanična internet prezentacija Srpske radikalne stranke 
 Zvanična interenet prezetacija SRS Antiglobalizam
 Zvanična interenet prezentacija Vojislava Šešelja

Srpski političari
Biografije, Beograd
Srpska radikalna stranka